Norman Smith

Norman Smith (født 22. februar 1923 i Edmonton i Middlesex, død 3. mars 2008 i East Sussex) var en britisk musiker, plateprodusent og lydingeniør mest kjent for å ha jobbet med The Beatles på deres tidligere album.Side 131, George Martin med Jeremy Hornsby: «All You Need is Ears», St. Martins Press, New York 1979 Smith jobbet med The Beatles fra deres første sang til og med Rubber Soul. Under samarbeidet kalte medlemmene av bandet ham for «Normal» eller «2dB Smith» Smith valgte å droppe skillevegger mellom bandmedlemmene slik at man i stedet fikk følelsen av at bandet opptrådte live. Dette var imot vanlig praksis, og han ble frarådet det.Norman Smith: The Beatles' First Engineer Obituary - Sound on Sound

Smith innrømmet at Rubber Soul ikke var hans type musikk, og bestemte seg for å slutte å være lydtekniker for The Beatles. Han bestemte seg i 1966 for å bli produsent, og jobbet blant andre med Pink Floyd i den kapasiteten.George Emerick og Howard Massey: «Here There and Everywhere My life Recording the music of The Beatles», Avery Books, New York, 2007 Med Pink Floyd var han produsent for The Piper at the Gates of Dawn, Ummagumma og A Saucerful of Secrets. Han hadde prøvd seg i kort tid som musiker sent på 1950-tallet, og gjentok forsøket tidlig på 1970-tallet med en hit som gikk til 2.-plass på hitlistene under navnet Hurricane Smith.Norman Smith - Beatles Bible

Geoff Emerick tok over som lydtekniker for The Beatles etter Smith.

Referanser

 Eksterne lenker 



Kategori:Britiske plateprodusenter
Kategori:Britiske musikere
Kategori:The Beatles